CELEX: 32017R1329
Language: hu
Date: 2017-07-17 00:00:00
Title: A Bizottság (EU) 2017/1329 végrehajtási rendelete (2017. július 17.) a 32/2000/EK tanácsi rendelet I. mellékletének a GATT-Egyezményben előírt, máshol nem említett élelmiszerkészítményekre vonatkozó, az Amerikai Egyesült Államoknak odaítélt uniós vámkontingens igénybevételére vonatkozó feltételek tekintetében történő módosításáról

18.7.2017   
            
            
               HU
            
            
               Az Európai Unió Hivatalos Lapja
            
            
               L 185/29
            
         A BIZOTTSÁG (EU) 2017/1329 VÉGREHAJTÁSI RENDELETE
   (2017. július 17.)
   a 32/2000/EK tanácsi rendelet I. mellékletének a GATT-Egyezményben előírt, máshol nem említett élelmiszerkészítményekre vonatkozó, az Amerikai Egyesült Államoknak odaítélt uniós vámkontingens igénybevételére vonatkozó feltételek tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a GATT-Egyezményben előírt közösségi vámkontingensek és egyes egyéb közösségi vámkontingensek megnyitásáról és kezeléséről, és a kontingensek kiigazítására vonatkozó részletes szabályok megállapításáról, valamint az 1808/95/EK tanácsi rendelet hatályon kívül helyezéséről szóló, 1999. december 17-i 32/2000/EK tanácsi rendeletre (1) és különösen annak 9. cikke (1) bekezdése b) pontjának első francia bekezdésére,
   mivel:
   
               (1)
            
            
               Az Unió és az Amerikai Egyesült Államok között létrejött, a 2013/125/EU tanácsi határozat (2) útján megkötött megállapodás eredményeképpen a 624/2013/EU bizottsági végrehajtási rendelet (3)2013. július 1-jei hatállyal módosította a 32/2000/EK rendelet I. mellékletét annak érdekében, hogy 1 550 tonnára vonatkozó, a GATT-Egyezményben előírt új vámkontingenst nyisson meg a 2106 90 98 KN-kód alá tartozó, az Amerikai Egyesült Államokból származó, máshol nem említett élelmiszer-készítmények Unióba történő behozatalára vonatkozóan.
            
         
               (2)
            
            
               Mivel az országspecifikus vámkontingensek az áruk származása alapján kerülnek kiosztásra, indokolt volt a 32/2000/EK rendelet I. mellékletében bevezetni egy olyan kötelezettséget, amely szerint ha szabad forgalomba bocsátásra vonatkozó nyilatkozat megtételére kerül sor olyan élelmiszer-készítmények kapcsán, amelyek a tervek szerint az új vámkontingens hatálya alá tartoznak, akkor a nem preferenciális származásra alkalmazandó uniós jogszabályoknak megfelelően mindig be kell mutatni a származási bizonyítványt.
            
         
               (3)
            
            
               2016. április 26-i levelében azonban az Amerikai Egyesült Államok kérte e kötelezettség eltörlését. A levélben kifejtették, hogy a vámkontingens hatálya alá tartozó termékek exportja az Egyesült Államokon belül sokféle helyről indul, és bár a származási bizonyítványok kiállítása decentralizált módon történik, az ilyen papíralapú igazolási rendszernek való megfeleléshez szükséges erőforrások miatt a feladat mégis rendkívül nagy terhet jelent.
            
         
               (4)
            
            
               Ami azt a kockázatot illeti, hogy a kötelezettség eltörlése esetén nem az Egyesült Államokból származó termékek kerülhetnek behozatalra a vámkontingens keretében, a 952/2013/EU rendelet (4) 61. cikke már most is lehetővé teszi a vámhatóságoknak, hogy – az (EU) 2015/2447 bizottsági végrehajtási rendelet (5) 57., 58. és 59. cikkének megfelelően – származási bizonyítvány bemutatásától eltérő bizonyítási eszközt írjanak elő a nyilatkozattevő számára az áru származásának igazolásához. A szabályok helyes alkalmazása ezért akkor is biztosítható, ha az exportőrökre nehezedő adminisztratív teher csökkentése érdekében eltörlésre kerül a származási bizonyítvány bemutatására vonatkozó kötelezettség.
            
         
               (5)
            
            
               Következetésképpen e kivételes körülményekre tekintettel indokolt lehetővé tenni, hogy az említett termékek importőrei anélkül vegyék igénybe a vámkontingenst, hogy származási bizonyítványt kellene bemutatniuk.
            
         
               (6)
            
            
               Az 32/2000/EK rendeletet ezért ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 32/2000/EK rendelet I. mellékletében a 09.0096 tételszámra vonatkozó sor „Vámtétel (%)” elnevezésű oszlopában az „A vámkontingens igénybevételének feltétele a 2454/93/EGK rendelet 55–65. cikkének megfelelően az Amerikai Egyesült Államok illetékes hatóságai által kiállított származási bizonyítvány bemutatása.” szövegű lábjegyzetet el kell hagyni.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 17-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 5., 2000.1.8., 1. o.
   
   
      (2)  A Tanács 2013/125/EU határozata (2013. február 25.) az Európai Unió és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikkének 6. pontja, valamint XXVIII. cikke alapján, a Bolgár Köztársaság és Románia engedményes listáin szereplő engedményeknek ezen országok Európai Unióhoz való csatlakozása során történő módosításáról szóló, levélváltás formájában létrejött megállapodás megkötéséről (HL L 69., 2013.3.13., 4. o.).
   
      (3)  A Bizottság 624/2013/EU végrehajtási rendelete (2013. június 27.) a 32/2000/EK tanácsi rendelet I. mellékletének a GATT-Egyezményben előírt, máshol nem említett élelmiszerkészítményekre vonatkozó, az Amerikai Egyesült Államoknak odaítélt új uniós vámkontingens tekintetében történő módosításáról (HL L 177., 2013.6.28., 21. o.).
   
      (4)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
   
      (5)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).